hu hu hu hu en hu hu hu hu hu de hu hu hu hu hu hu hu en hu hu hu hu en hu hu hu hu hu hu hu hu hu hu en hu hu en hu hu hu en en hu en en hu hu
Jézus Isteni Szívéről Nevezett Karmelita Nővérek
„Istent látni mindenkiben, Istent szolgálni mindenkiben, Istent szeretni mindenkiben.”
1989. Január 18-án Rómából megkaptuk Avilai Szent Teréz közbenjárására Rendünk elismerését (Decretem Laudis), ezért minden évben az egész világon Kongregációnknak ez a nap hála-nap.
A Kármel karizmája lényegében és mindenekelőtt az imádkozó Krisztus követésében és folytatásában áll. Mindazokkal együtt, akik bármi módon a Kármelhez tartoznak, mi is Máriás alapmagatartással törekszünk megvalósítani ezt. Mária számunkra a hit ősmintája és a Krisztussal való bensőségesebb egység példaképe. Anyánknak és királynőnknek tiszteljük őt, és szerzetesi életünket az ő oltalma alá helyezzük. A Kármel karizmáját Illés próféta lelkülete is meghatározza, akit a rend mindig lelki atyjának tekintett. Arra törekszünk, hogy hozzá hasonlóan Isten jelenlétében éljünk és az Ő dicsőségét szolgáljuk. "Él az Isten és én az Ő színe előtt állok."
A szentterézi karizmánkat mindenekelőtt abban látjuk, hogy az Istennel való egyesülésre törekszünk egy olyan élet által, melyben az imádság - főként a szemlélődő imádság - az első helyet foglalja el, mint apostoli szolgálat az Egyházban, s életünk és tevékenységünk forrása. Miként Szent Terézia, mi is úgy tiszteljük Szent Józsefet, mint szolgálatunk példaképét, melyet az Úrnak, az Ő Anyjának és Isten népének tenni akarunk. A szentterézi karizma a szegénység következetes szellemében az életstílus bizonyos keménységét tételezi föl, mint nélkülözhetetlen alapot ahhoz, hogy az imádságban Istenhez kötődhessünk. Alapítónőnk, Szent Józsefről nevezett Mária Terézia anya karizmája az volt, hogy a Kármel kontemplatív lelkületét a közvetlen apostolkodás tevékeny szolgálatába állította. Ezáltal nagylelkűen válaszolt az Úrnak hozzá és korához intézett meghívására. Az imádság és szolgálat ezen összekapcsolása a mi életünk és küldetésünk.
A Jézus Isteni Szívéről Nevezett Karmelita Nővérek Társasága 1891-ben Berlinben indult, a megyéspüspök előzetes hozzájárulásával, egy szegény gyermekek befogadására berendezett ház megnyitásával. Később a létszám növekedésével más házakat is nyitottak Csehországban, Hollandiában, s végül Itáliában. A frascati egyházmegyében anyaházat nyitottak az egész rendnek noviciátussal a főtisztelendő Megyéspüspök engedélyével, kinek helynöke előtt 1906-ban a szokásos hármas egyszerű fogadalmat letették, miután ugyanez a megyéspüspök az új jámbor társaság Konstitúcióit előzőleg már jóváhagyta. 1910. április 8-án a Szerzetesi Szent Kongregáció figyelembe véve a fent említett megyéspüspökök írásait, és gondosan mérlegelve minden körülményt, úgy határozott, hogy a Jézus Isteni Szívéről Nevezett Karmelita Nővérek Társaságának kiadja a Decretum Laudis-t. A főtisztelendő bíborosok döntését Őszentsége X. PIUS pápa, e kongregáció Főtisztelendő titkárának ugyanezen a napon adott kihallgatás alkalmával jóságosan megerősített. 1915. január 5-én XV. Benedek pápa jóváhagyta a Jézus Isteni Szívéről Nevezett Nővérek Konstitucióit. XI. Pius pápa 1930. május 12-én magát az alapítást és annak Konstitúcióit véglegesen jóváhagyta.
Szent Józsefről Nevezett Mária Terézia anya Kongregációnk megalapításával az Egyházat akarta szolgálni és meg akarta ajándékozni a világot azzal, hogy összekapcsolta a kontemplatív és az apostolkodó életet, mert mélyen meg volt győződve e kettő kölcsönös és mással nem helyettesíthető kapcsolatáról. Mindkettő Krisztus szeretetében gyökerezik, aki minden teljesség forrása és alapja. Alapítónőnk azt akarta, hogy mint Jézus Isteni Szívéről Nevezett Karmelita Nővérek a világban Urunk szeretetének hírnökei és eszközei, s "a vigasztalás és a béke angyalai" legyünk az emberek számára, akik fájdalomban, kétségek közepette és hitetlenségben élnek.
A Jézus Isteni Szívéről Nevezett Kármel tanúságot akar tenni a keresztény valóságokról és értékekről:
- az evangéliumi tanácsok útján a tökéletes szeretetre törekvéssel,
- a felebaráti lelki és testi javáról való gondoskodással,
- missziós apostolkodással Jézus Isteni Szívéről Nevezett Kármelünk sajátos közösségi életének keretein belül,
- gyermekek és fiatalok keresztény nevelésével,
Kongregációnk Alapítónőnk kifejezett akaratának megfelelően a Sarútlan Karmeliták első rendjéhez kapcsolódik. A Karmelita Regula szerint élünk, kápolnáinkban a Kármel ünnepeit üljük, az Eucharisztia ünneplésében és a zsolozsmában a Sarútlan Karmelita Rend liturgikus naptárát és Kongregációnk saját ünnepeit követjük.
Mi Jézus Isteni Szívéről Nevezett Karmelita Nővérek vagyunk. Jézus Szívében, az Istenember Jézus Krisztus szeretetének székhelyében látható szimbolikusan és lényegében a szeretet és engesztelés, mint krisztuskövetésünk gyümölcse. A mi szeretetünknek Krisztus szeretetét kell láthatóvá tennie közöttünk. Mária Terézia anya azért akarta a Jézus Szíve-tiszteletet megélni a mi Kármelünkben, hogy engesztelje Jézus Isteni Szívét minden hitbéli eltévelyedésért, főként Krisztus istenségének tagadásáért. E szándékért hetente szentségimádást tartunk.
"Az Isteni Szív csak a lelkeket kopogtatja meg... így nem kell, hogy más kívánságaink legyenek; csak a lélek, a lélek, mi is lélek vagyunk!"
1% KATOLIKUS EGYHÁZ 0011
© Jézus Isteni Szívéről Nevezett Karmelita Nővérek Kongregáció 2011